*melléklet a 88/2017. (XII.7.) határozathoz*

**Együttműködési megállapodás**

Amely létrejött egyrészről a **Fejér Megyei Cigány Területi Nemzetiségi Önkormányzat** (8000 Székesfehérvár Petőfi u. 5. sz. postacím: 8000 Székesfehérvár Szent István tér 9. sz.) képviseli: **Németh István elnök**, (a továbbiakban: területi nemzetiségi önkormányzat) másrészt a

**Cigány Nemzetiségi Önkormányzat Mór** (8060 Mór, Szent István tér 6.sz.) képviseli: **Ihász Miklós** **elnök** (a továbbiakban: települési nemzetiségi önkormányzat)

együttműködő felek között az alulírott helyen és napon az alábbi feltételekkel:

Együttműködő felek a nemzetiségek jogairól szóló 2011. évi CLXXIX. törvényben (a továbbiakban: Nektv.) meghatározott feladataik ellátása érdekében indokoltnak tartják partneri viszonyuk legfontosabb elemeit, együttműködési szándékukat együttműködési megállapodásban rögzíteni.

**A megállapodás célja**

1. Együttműködő felek az együttműködési megállapodással azt kívánják elérni, hogy a területi nemzetiségi önkormányzat és a települési nemzetiségi önkormányzat egymás tevékenységének támogató segítése mellett és a rendelkezésükre álló erőforrások minél hatékonyabb és színvonalasabb hasznosítása útján elősegítsék a megyében, ezen belül a Móron élő roma nemzetiség történeti értékeinek, sajátos kultúrájának megőrzését, hagyományaik, anyanyelvük ápolását és fejlesztését, egyéni és közösségi jogainak védelmét, oktatás, nevelés, foglalkoztatás és a társadalmi felzárkóztatás területén vállalt és végzett feladataik sikeres végrehajtását.

**Az együttműködési megállapodás tartalma**

1. Az együttműködő felek az együttműködési megállapodás alapján vállalják, hogy a rendelkezésükre álló kapacitások igénybevételével és függvényében
* kölcsönösen és folyamatosan tájékoztatják egymást a szervezeteikben végzett munkájukról,
* elősegítik a roma nemzetiség, mint célcsoport Nektv.-ben foglalt jogai érvényesítését szolgáló pályázati lehetőségek felkutatását, esetlegesen azok közös benyújtását,
* kezdeményezik közös programok megvalósítását
* meghívás alapján kölcsönösen részt vesznek egymás rendezvényein

**Az együttműködési megállapodás időtartama**

1. Az együttműködési megállapodás a kettős aláírás megtörténtét követő naptól 2019. október 31. napjáig terjedő határozott időtartamra szól.
2. Az együttműködési megállapodást bármelyik együttműködő fél írásban, a hónap utolsó napjára felmondhatja.
3. Az együttműködő felek képviselő-testületei évente egyszer megvizsgálják az együttműködési megállapodásban foglaltak teljesülését.
4. Az együttműködési megállapodásban foglaltakkal kapcsolatos jogvitákat az együttműködő felek közösen, jóhiszeműen eljárva kötelesek rendezni.

Jelen megállapodásban foglaltakat az együttműködő felek képviselői, mint akaratukkal mindenben megegyezőt jóváhagyólag aláírták.

Székesfehérvár, Mór,

 **Németh István Ihász Miklós**

 **Fejér Megyei Cigány Területi Cigány Nemzetiségi**

 **Nemzetiség Önkormányzat Önkormányzat Mór**

 **elnöke elnöke**

*Záradék:*

*Az együttműködési megállapodást a Fejér Megyei Cigány Területi Nemzetiségi Önkormányzat Közgyűlése …..…………………..határozatával, a*

*Cigány Nemzetiségi Önkormányzat Mór Képviselő-testülete …/2017. (XII.7.) határozatával elfogadta.*